દિલ્હીમાં ભાજપની રાષ્ટ્રીય કાર્યકારિણી બેઠક થઈ રહી છે અને બેઠકમાં વર્ષમાં અંતમાં યોજાનાર મધ્યપ્રદેશ, રાજસ્થાન અને છત્તીસગઢની વિધાનસભા ચૂંટણી સાથે સાથે 2019 ની લોકસભા ચૂંટણીઓ અંગે પણ ચર્ચા થઈ રહી છે. આ ઉપરાંત બેઠકમાં એસસી-એસટી એક્ટના કારણે સવર્ણોનો વિરોધ અને એનઆરસીનો મુદ્દો પણ હશે. જ્યારે ચૂંટણીની વાત થશે તો સવાલ એ પણ છે કે પક્ષ કોના નેતૃત્વમાં 2019 ના લોકસભા ચૂંટણીમાં જશે. હાલમાં રાષ્ટ્રીય અધ્યક્ષ અમિત શાહનો કાર્યકાળ જાન્યુઆરી 2019 માં સમાપ્ત થઈ રહ્યો છે. શું કોઈ નવો ચહેરો પક્ષનું નેતૃત્વ કરશે. એવુ નહિ થાય. અમિત શાહ હાલમાં 2019 ના લોકસભા ચૂંટણી સુધી પક્ષના અધ્યક્ષ બની રહેશે.